**PS 229/16 Årsbudsjett 2017 og økonomiplan 2017-2020**

**Tilråding i formannskapet - 29.11.2016 til kommunestyret:**

1. ***Skatt på inntekt og formue for 2017 skal skrivast ut i samsvar med maksimalsatsane som Stortinget vedtek.***
2. ***Volda kommune si netto driftsramme i 2017 (fordelt til drift) vert vedteken som vist i budsjettskjema 1A.***
3. ***Volda kommune si netto driftsramme 2018-2020 (fordelt til drift) vert vedteken som vist i budsjettskjema 1A.***
4. ***Brutto og netto budsjettrammer for sektorane i 2017 vert vedtekne som vist i Budsjettskjema 1B, med dei tiltaka som framgår av budsjettdokumentet.***
5. ***Brutto og netto budsjettrammer for sektorane i 2018-2020 vert vedtekne som vist i Budsjettskjema 1B.***
6. ***Investeringar i 2017 blir som vist i budsjettskjema 2B. Finansiering av investeringane vert vedteken som vist i budsjettskjema 2A.***
7. ***Det vert i 2017 gjort låneopptak på kr 230.226.400. 5 mill kr av dette beløpet er knytt til Startlån.***
8. ***Investeringar i 2018-2020 blir som vist i budsjettskjema 2B. Finansiering av investeringane blir vedtekne som vist i budsjettskjema 2A .***
9. ***Ubrukte løyvingar på investeringsbudsjettet for inneverande år (2016) vert overført til 2017.***

1. ***Kommunestyret vedtek å skrive ut eigedomsskatt på all fast eigedom i heile kommunen i 2017, jamfør eigedomsskattelova § 2 og § 3 bokstav a).***
2. ***Kommunestyret vel å nytte bustadverdier (formuesgrunnlag utarbeidd av Skatteetaten) som metode ved taksering av bustadeigedomar. Andre eigedomar vert verdsett ved taksering etter eigedomsskattelova § 8 A-2.***
3. ***Skattesatsen i 2017 vert sett i medhald av eigedomsskattelova § 11 og § 13 til 2 ‰.***
4. ***Ved taksering og utskriving av eigedomsskatt nyttar kommunen tidlegare vedtekne skattevedtekter.***
5. ***Eigedomsskatten skal betalast i 2 terminar.***
6. ***Nye tiltak og saldering for budsjettåret 2017, vert vedtekne i samsvar med omtale i kapittel 1 i budsjettdokumentet.***
7. ***Løyving frå kraftfondet vert vedteke i samsvar med omtale i kapittel 2.9 i budsjettdokumentet.***
8. ***Kommunestyret viser til budsjettdokumenter og ber om ei fagleg utgreiing med forslag til konkrete mål og strategiar for løysing av utfordringane i drifta av Helse og omsorgssektoren. Dette gjeld spesielt i høve til satsing på kvardagsrehabilitering, ressurskrevjande pasientar innanfor demensomsorga, rus og psykiatri og heiltidskultur. Driftsstyret og formannskap vil vere referansegrupper under utgreiingsprosessen. Utgreiinga skal gjerast i samarbeid med partane og vert å legge fram som sak for kommunestyret i juni 2017.***
9. ***Volda næringsforum må leggje fram møteplan og følgje opp forretningsordenen overfor kommunen som medlem i foreininga for å få utbetalt tilskot.***
10. ***Budsjettet og økonomiplanen vert elles vedteken på dei mål og premissar som framgår av budsjett- og økonomiplandokumentet.***
11. ***Det vert lagt fram enkeltsaker for avklaring av føringar slik dei vart foreslått av den politiske økonomigruppa i sitt framlegg handsama av kommunestyret i K-sak 107/16.***
12. ***Satsane for drifstilskot til private ordinære barnehagar i 2017 vert som vist i tabell nr 2 i saksutgreiinga.***
13. ***Kommunen skal gi kapitaltilskot til private ordinære barnehagar per heiltidsplass ut i frå barnehagebygget sitt byggeår. Satsane for tilskotet vert fastsett av departementet.***
14. ***Satsen for tilskot til private opne barnehagar i 2017 vert som vist i tabell nr 4 i saksutgreiinga.***
15. ***Det vert oppretta ei stilling som prosjektleiar bygg (engasjement på 3 år).***
16. ***Det vert oppretta ei stilling som prosjektleiar teknisk anlegg (engasjement på 3 år).***

***26. Felleskjøkkenet. I brev frå Forbrukerrådet 21.4.16 og LMD 22.4.16 er det peika på aukande utfordringar med underernæring av eldre og at kommunane treng ein offensiv mat- og måltidspolitikk. I investeringsbudsjettet er det forslag om utskifting av utstyr på felleskjøkkenet og i omsorgsavdelingane. Kommunestyret vil be om utgreiing av Volda kommune sine mat- og måltidsrutinar og -utfordringar og med konkrete tiltak. Ekstern ekspertise bør nyttast. Framtidige større investeringar blir utsett tilsvarande.***

***27. Valdskoordinator. For å samordna valdsførebyggande arbeid på Søre Sunnmøre bør det opprettast heil stilling som valdskoordinator i regionen og knytt til politiet og det sams barnevernet. Volda bidreg med minst 20% av stillinga. Dekning disposisjonsfondet.***

***28. Frivilligkoordinatorar helse og omsorg. Dei to stillingane blir auke frå 20% til 40%. Dekning disposisjonsfondet.***

***29. Hovudverneombod. Stillinga blir auka frå 20% til 40%. Dekning disposisjonsfondet.***

***30. Kommunestyret ber administrasjonen legge fram ei vurdering av søskenrabatt mellom barnehage og SFO-innan revidert budsjett skal vedtakast.***

**31. *Lokale til ungdomsklubben vert vurdert løyst i samband med rehabilitering av Volda samfunnshus. Inntil vidare vert ungdomsklubben flytta til meir tilfredstillande lokale enn dei har i dag, fortrinnsvis i andre kommunale lokale eller i leigde lokale. Ev. leige av lokale for ei slik mellombels periode vert å dekkje gjennom budsjettkorrigering.***

***32. Kommunestyret ynskjer at Volda kommune skal ha eit sterkare brukarperspektiv på sine tenester. I kommunen sine målkart skal det difor innførast ein kvalitetsindikator for sektorane som ivaretek dette. Positive tiltak som oppretting av pårørandegrupper o.l. skal stimulerast.***

**Handsaming:**

Ettersendte dokument 28. november:

* Eldrerådet og Råd for likestilling av menneske med nedsett funksjonsevne. *Melding om politisk vedtak - Årsbudsjett 2017 og økonomiplan 2017-2020, datert* 24.11.2016.

Økonomisjef Henrik Skovly, økonomikonsulent Andreea Beleuta og rekneskapssjef Marija Ostojic var til stades under handsaminga av saka.

Odd A. Folkestad, Volda FrP, kom med slikt framlegg:

1. *Budsjettrammene for sektorane for 2017 vert i høve til rådmannens budsjettforslag samla å redusere med kr. 7.000.000,-. – Rådmannen får fullmakt til å fordele korleis budsjettrammereduksjonen skal fordelast på sektorane.*
2. *Det vert i årsbudsjettet for 2017 løyvt kr. 1.000.000,- for trivseltiltak for eldre som bur på eldre-/omsorgsbustader som kommunen driv. Korleis denne løyvinga skal fordelast vert å avgjere av kommunestyret i ei seinare sak som skal handsamast i februar 2017.*
3. *Med tilvising til pkt. 2. og 3 framanfor vert såleis bruk av disposisjonsfondet for saldering av budsjettet redusert frå kr. 18.503.432 til kr. 12.503.432.*
4. *Det er kommunestyret sin intensjon at eigedomsskatten ut økonomiplanperioden ikkje skal aukast frå 2 0/00.*

Partia Raud-grøne (Arbeidarpartiet, Venstre, Senterpartiet og Sosialistisk venstreparti) kom med slikt fellesframlegg:

Nytt punkt 17.

*Kommunestyret viser til budsjettdokumenter og ber om ei fagleg utgreiing med forslag til konkrete mål og strategiar for løysing av utfordringane i drifta av Helse og omsorgssektoren. Dette gjeld spesielt i høve til satsing på kvardagsrehabilitering, ressurskrevjande pasientar innanfor demensomsorga, rus og psykiatri og heiltidskultur. Driftsstyret og formannskap vil vere referansegrupper under utgreiingsprosessen. Utgreiinga skal gjerast i samarbeid med partane og vert å legge fram som sak for kommunestyret i juni 2017.*

*Nye punkt:*

*26. Felleskjøkkenet. I brev frå Forbrukerrådet 21.4.16 og LMD 22.4.16 er det peika på aukande utfordringar med underernæring av eldre og at kommunane treng ein offensiv mat- og måltidspolitikk. I investeringsbudsjettet er det forslag om utskifting av utstyr på felleskjøkkenet og i omsorgsavdelingane. Kommunestyret vil be om utgreiing av Volda kommune sine mat- og måltidsrutinar og -utfordringar og med konkrete tiltak. Ekstern ekspertise bør nyttast. Framtidige større investeringar blir utsett tilsvarande.*

*27. Valdskoordinator. For å samordna valdsførebyggande arbeid på Søre Sunnmøre bør det opprettast heil stilling som valdskoordinator i regionen og knytt til politiet og det sams barnevernet. Volda bidreg med minst 20% av stillinga. Dekning disposisjonsfondet.*

*28. Frivilligkoordinatorar helse og omsorg. Dei to stillingane blir auke frå 20% til 40%. Dekning disposisjonsfondet.*

*29. Hovudverneombod. Stillinga blir auka frå 20% til 40%. Dekning disposisjonsfondet.*

*30. Kommunestyret ber administrasjonen legge fram ei vurdering av søskenrabatt mellom barnehage og SFO-innan revidert budsjett skal vedtakast.*

Dan Helge Bjørneset, H, kom med slikt framlegg, nytt punkt 32:

*Kommunestyret ynskjer at Volda kommune skal ha eit sterkare brukarperspektiv på sine tenester. I kommunen sine målkart skal det difor innførast ein kvalitetsindikator for sektorane som ivaretek dette. Positive tiltak som oppretting av pårørandegrupper o.l. skal stimulerast.*

Anders Egil Straume kom med slikt framlegg, nytt punkt 33:

*Rådmannen utredar kostnadane ved å privatisere barnehagar. Mhht til mulige innsparingar i investeringane i barnehagane.*

Formannskapet kom med slikt fellesframlegg:

Nytt punkt 31.

*Lokale til ungdomsklubben vert vurdert løyst i samband med rehabilitering av Volda samfunnshus. Inntil vidare vert ungdomsklubben flytta til meir tilfredstillande lokale enn dei har i dag, fortrinnsvis i andre kommunale lokale eller i leigde lokale. Ev. leige av lokale for ei slik mellombels periode vert å dekkje gjennom budsjettkorrigering.*

Det vart halde prøverøysting over framlegga frå Odd A. Folkestad:

Punkt 1 fekk 4 røyster (Odd A. Folkestad, Anders Egil Straume, Margrete Bjerkvik og Dan Helge Bjørneset), fem røysta imot.

Punkt 2 fekk fem røyster, fire røysta mot (Jørgen Amdam, Odd Harald Sundal, Sølvi Dimmen og Gunnar Strøm).

Punkt 3 fekk fire røyster (Odd A. Folkestad, Anders Egil Straume, Margrete Bjerkvik og Dan Helge Bjørneset), fem røysta imot.

Punkt 4 fekk fem røyster, fire røysta imot (Jørgen Amdam, Odd Harald Sundal, Fride Sortehaug og Gunnar Strøm).

**Røysting** (til og med punkt 19 ni røysteføre, frå punkt 20 åtte røysteføre):

Framlegget frå Odd A. Folkestad:

Punkt 1 fekk tre røyster (Odd A. Folkestad, Dan Helge Bjørneset og Margrete Bjerkvik) og fall, seks røysta imot.

Punkt 2 fekk ei røyst (Odd A. Folkestad) og fall, åtte røysta imot.

Punkt 3 fekk ei røyst (Odd A. Folkestad) og fall, åtte røysta imot.

Punkt 4 fekk fire røyster (Odd A. Folkestad, Dan Helge Bjørneset, Margrete Bjerkvik og Anders Egil Straume) og fall, fem røysta imot.

Tilrådinga frå administrasjonen:

Punkt 1 i tilrådinga frå administrasjonen vart samrøystes vedteke.

Punkt 2 i tilrådinga frå administrasjonen vart samrøystes vedteke.

Punkt 3 i tilrådinga frå administrasjonen vart samrøystes vedteke.

Punkt 4 i tilrådinga frå administrasjonen vart samrøystes vedteke.

Punkt 5 i tilrådinga frå administrasjonen vart samrøystes vedteke.

Punkt 6 i tilrådinga frå administrasjonen fekk fem røyster og vart vedteke, fire røysta imot (Odd A. Folkestad, Anders Egil Straume, Margrete Bjerkvik og Dan Helge Bjørneset).

Punkt 7 i tilrådinga frå administrasjonen vart samrøystes vedteke.

Punkt 8 i tilrådinga frå administrasjonen vart samrøystes vedteke.

Punkt 9 i tilrådinga frå administrasjonen vart samrøystes vedteke.

Punkt 10 i tilrådinga frå administrasjonen vart samrøystes vedteke.

Punkt 11 i tilrådinga frå administrasjonen vart samrøystes vedteke.

Punkt 12 i tilrådinga frå administrasjonen vart samrøystes vedteke.

Punkt 13 i tilrådinga frå administrasjonen vart samrøystes vedteke.

Punkt 14 i tilrådinga frå administrasjonen vart samrøystes vedteke.

Punkt 15 i tilrådinga frå administrasjonen vart samrøystes vedteke.

Punkt 16 i tilrådinga frå administrasjonen vart samrøystes vedteke.

Punkt 17 – det vart røysta alternativt mellom fellesframlegget frå Raud-grøn (A, V, SP og SV) og tilrådinga frå administrasjonen. Fellesframlegget fekk seks røyster og vart vedteke, tre røysta imot (Odd A. Folkestad, Margrete Bjerkvik og Anders Egil Straume).

Punkt 18 i tilrådinga frå administrasjonen vart samrøystes vedteke.

Punkt 19 i tilrådinga frå administrasjonen fekk seks røyster og vart vedteke, tre røysta imot (Odd A. Folkestad ,Anders Egil Straume og Dan Helge Bjørneset)

Margrete Bjerkvik gjekk kl. 16.05, det var åtte røysteføre i framhald av saka.

Punkt 20 i tilrådinga frå administrasjonen fekk sju røyster og vart vedteke, Odd A. Folkestad røysta imot.

Punkt 21 i tilrådinga frå administrasjonen vart samrøystes vedteke.

Punkt 22 i tilrådinga frå administrasjonen vart samrøystes vedteke.

Punkt 23 i tilrådinga frå administrasjonen vart samrøystes vedteke.

Punkt 24 i tilrådinga frå administrasjonen fekk fem røyster og vart vedteke, tre røysta imot (Odd A. Folkestad, Anders Egil Straume og Dan Helge Bjørneset).

Punkt 25 i tilrådinga frå administrasjonen fekk seks røyster og vart vedteke, to røysta imot (Odd A. Folkestad og Anders Egil Straume).

Nytt punkt 26 - fellesframlegg frå Raud-grøn liste vart samrøystes vedteke.

Nytt punkt 27 - fellesframlegg frå Raud-grøn liste fekk seks røyster og vedteke, to røysta imot (Odd A. Folkestad og Dan Helge Bjørneset).

Nytt punkt 28 - fellesframlegg frå Raud-grøn liste fekk fem røyster og vedteke, tre røysta imot (Odd A. Folkestad, Anders Egil Straume og Dan Helge Bjørneset).

Nytt punkt 29 - fellesframlegg frå Raud-grøn liste fekk fem røyster og vedteke, tre røysta imot (Odd A. Folkestad, Anders Egil Straume og Dan Helge Bjørneset).

Nytt punkt 30 - fellesframlegg frå Raud-grøn liste fekk seks røyster og vedteke, to røysta imot (Odd A. Folkestad og Dan Helge Bjørneset).

Nytt punkt 31 – fellesframlegg vedk. ungdomsklubben, vart samrøystes vedteke.

Nytt punkt 32 – framlegg frå Dan Helge Bjørneset, vart samrøystes vedteke.

Nytt punkt 33 – frå Anders Egil Straume, fekk tre røyster (Anders Egil Straume, Odd A. Folkestad og Dan Helge Bjørneset) og fall, fem røysta imot.